Qed isir xogħol fuq il-pedamenti tal-istrutturi bir-rampi li se jwieżnu l-pont ġdid ta’ Vjal l-Avjazzjoni. Fuq post fuq il-midja soċjali Infrastructure Malta uriet ix-xogħol li qed isir għal dawk li jivvjaġġaw f’din it-triq ewlenija bil-mixi, b’Tallinja jew bir-rota. Bħalissa qed isir ukoll xogħol fuq il-gverta tal-azzar li se tgħaqqad dan il-pont għal aċċess aktar sigur minn u lejn il-Gudja, Ħal Luqa, l-Ajruport u l-Istitut għall-Istudji Turistiċi.